Guwahati  : गुवाहाटि गोजौ बिजिर सालिआ खानापारायाव थानाय भेटिनारि जौमा फरायसालिनि गेलेग्रा फोथारनि सायाव माखासे मानिनां नेम खान्थिफोरखौ थिसनना लानायनि सोमोन्दै फोरमायदों । जायनि थाखाय बे गेलेग्रा फोथाराव गुबुन गुबुन समाजारि फारिलाय खुंथाय , हाबा , नखरारि रंजाथाय फोरबो फोरखौसो नुनाय जादों बेफोरखौ माना होनायनि थाखाय आखाव लादों । बिजिरसालिनि मोनसे बेन्सआ " गेलेनाय खामानिजों लोगोसे फोथारनि गुवार सेर जायगायाव हेलिकप्टार बाख्लायनाय बिरनायनि थाखाय खामानि मावनाय जागोन " बे थांखिखौ थिसनना लानाया आसाम हादोरसानि गोजौ बिजिरसालिनि मोनसे बेन्सनि गेजेरजों , आजाय लाम्बा , आरो बिजिरगिरि आचिन्ट्य माला बुजर बरुवा , मोनसे राइजोआरि गोजोन्थाव मामाला खालामनाया आनिरबन रयनि गेजेरजों जागोन । फोरमायनाय बादिब्ला आसाम एग्रिकालसार मुलुगसोलोंसालिआ 1977 माइथायाव 54 बिघा हाखौ खानापारायाव मोनसे गेदेर गेलेआरि फोथार महरै गायसनदोंमोन । सरासनस्रायै जाय हाया जोबथेसालिनि जाना दंमोन । बबेखानि बे हाखौ आसाम सोरखारनि गेजेरजों आसाम एग्रिकालसार मुलुगसोलोंसालिनो गथायनानै होनाय जादोंमोन जायनि थाखाय गेलेआरि खामानिफोरनि थाखाय । दा गासै गेलेआरि हानि अरथाया 46.60 बिघा जाना दं । बे गेले फोथारावनो मोननै मोजां थाखोनि क्रिकेट गेलेनायनि थाखाय पित्सफोर दं , बेखौ 2011 माइथायनि मार्च दानाव गायसननाय जादोंमोन । गोजौ बिजिरसालिआ बे फोथाराव गेले खामानिनि अनगायै गुबुन खामानिफोर नि मादाव " गेलेग्रा फोथाराव हारिमायारि गोनां रंजाथाय फोरबो आरो सुबुंफोरनि गोनां रंजाथाय फोरबो फोरखौल खुंनो मोनगोन , बे खुंथायफोरखौ खुंनायाव माखासे मानिनां नेम खान्थिफोरखौ गाहायाव होनाया बादि मानिना लानांगौ बेफोर जाबायः ( 1 ) . बाहायनो थाखाय गनायथि आरज बिलाय गथायनायाव जाया फोथारखौ बाहायनो नागिरदों आरो मा खामानिनि थाखाय फोथारखौ नांगौ बेनि रोखा फोरमायथिजों लोगोसे गनायथि बिनाय बिलाइआव साखोन सिखोनै फोरमायनांगोन । मुलुगसोलोंसालिनि सासनगिरिआ मोन्थाय रैखाथिनि थाख दाबिगोन , जायनि थाखाय गेलेग्रा फोथारखौ गोदान मोजांयै दाफिननो हायो । खामानिआव बाहायग्रफोरा लेथ्रा खालामोब्ला बेफोरखौ साफा खालामनायनि राहा लानांगोन , गाज्रि जायोब्ला बानायना होफिननांगोन । बेफोरखौ मानिनायनि खोथाफोरखौ रोखा खालामाब्ला मुलुगसोलोंसालिनि सासनगिरिआ गनायथि आरज लाइखौ गनायनाय नंआ । ( 2 ) . फोथारखौ बाहायखांनायनि उनाव बाहायग्राफोरा लेथ्रा जानाय एबा गाज्रि जानायखौ फोसाबफिनाब्ला बेनि हेंथायै मुलुगसोलोंसालिनि सासनगिरिआ जुरिमिना दैखांगोन । " खेला गेलेनाय खामानिफोरनि अनगायै गुबुन गुबुन खामानिनि हाबाफारिफोरासा बे फोथाराव बाहायजादों बेखौ नायनो थांबोला खेला नङै गुबुन हाबाफोरखौ फोथाराव खुंनायनि थाखाय नस्थ जालांदों । बे फोथारा जुलुर आरो क्रिकेट गेलेनायनिफोरनि थाखायल बाहायजानायनिमोन । गुबुन गुबुन खामानिनि हाबाफारिफोरखौ फोथाराव खुनायनि जाहोनाव खेलाफोर गेलेनायनि थाखाल बाहायजाथावै जाना दं " होनना बाथ्रा दैखांदों । बिथोन बादि बाथ्रा दैखांनायजों " गोजौआव मुंखबोनाय गेलेग्रा फोथारा गुबुन खामानिआव बांसिन बाहायनायनि थाखाय गाज्रि जालांबाय , बेखौ गोदानै हारिमायारि गोजौ थाखोनि मान महरै दाफिनगोन , जेसे हागौ गोख्रैनो , आरो 2019 नि 11 नबेम्बरनिफ्राय बेयो दान्थामनि थाखाय खामानिआव सोलिगोन , जेबो खामानिनि थाखाय बाहायनो हानाय नंआ । बिजिरगिरि नायबाजिरनाय बादि बे फोथाराव क्रिकेट खेलाखौ सोफानानै सामलायगोन , बे फोथारा बेखायनो गुबुन खामानिफोरनि बाहायनायनि थाखाय नंआ " होनना फोरमायदों ।   
गुवाहाटि गोजौ बिजिरसालिआ गेलेग्रा फोथारनि थाखाय मानिनां नेम खान्थिफोर दागोन